Simbahan nin Daraga

An Simbahan nin Nuestra Señora de la Porteria siring man  Our Lady of the Gate Parish Church o Simbahan nin Daraga sana, sarong simbahan na Romano Katoliko sa banwaan nin Daraga, Albay sa Filipinas sakop kan Diosesis nin Legazpi. Ipinatindog an simbahan kan mga Pransiskano kan 1772. 

Itinugdas an banwaan nin Daraga bilang bagong sityo kan namamanwaan gikan sa Cagsawa huli sa takot kan pagtuga kan Bulkan Mayon. Naghagad an mga ini nin permiso sa gobyernong Kastila tanganing makatugdas nn bagong komunidad asin simbahan sa sur kan Cagsawa. An saindang kahurotan tinugotan ni Gobernador-Heneral Simon de Salazar sa paagi kan Alkade-Mayor kan probinsya nin Camarines kan Hunyo 12, 1772."History of Daraga". Parish Church of Nuestra Senora de la Porteria (kinua 2014-10-11)

An presenteng simbahan kan Daraga ipinatugdok sa irarom kan pamamahala kan mga pading Pransiskano kan 1773 kan an Daraga sarô pa sanang visita kan Cagsawa. Nakatugdok ini sa itoktok kan bulod sa barangay Santa Maria natatànaw an Bulkan Mayon. Kan an Mayon magtuga kan Pebrero 1, 1814, naghubò an namamanwaan kan Cagsawa matapos an pagkaraot kan saindang simbahan. Idinulot an simbahan ki Nuestra Señora de la Porteria taon 1854.Barcia, Rhaydz (Pebrero 26, 2013). "Baroque-inspired Daraga church in Albay undergoes rehab after 240 years" . Balita (pighugot 2014-9-14)

Mga tampok
180px|thumbnail|too|Pinto kan Simbahan
Bantog an simbahan huli sa saiyang kakaibang istilo arkitektural na Churrigueresque sa atubangan na sarong halimbawa kan arkitekturang Baroque. An tatâ asin mga harigi kaini gibo sa mga gapo gikan sa bulkan. An puting kolor kaini ngunyan resulta kan pinturang gibo sa materyal na calcium tanganing mapangatamanan ini sa padagos na pagkaraot.Arguelles, Mar (Abril 20, 2011). "Makeover for church in Daraga". Philippine Daily Inquirer (pighugot 2014-10-11)

An kampanaryo kaini na kurting octagonal, namumugtak sa gamping too kan simbahan. Igwa ini mga ladawan nin doseng apostoles na nakahurma. An tore igwa nin apat na eskalon asin igwang krus sa bobong.Layug, Benjamin Locsin (2007). A Tourist Guide to Notable Philippine Churches. New Day Publishers. p. 135.

Pagpakarhay
Huli sa manlainlain na pagpakarhay asin pagbabagong ginibo sa simbahan sa mga nakalihis na taon asin sa kawàran nin plano sa pagpangataman, nasanglian na an ibang parte kan simbahan asin nawarâ an historikal asin kultural na kahalagahan kaini."Daraga church in Albay now a historical treasure". GMA News Online. Oktobre 21, 2008. (pighugot 2014-11-15) 

An Gobyerno Probinsyal kan Albay sa pamamayo ni Joey Salceda nagtagama nin 35 milyon para sa pagpakarhay kan nagkapirang pamanang historikal asin kultural sa probinsya kabali na an simbahan kan Daraga.Tariman, Pablo (May 5, 2014). "Albay's heritage saving efforts highlight observance of Heritage Month". Yahoo News Philippines (pighugot 2014-11-11)

Mga kura paroko

Mga padi kan Simbahan nin Nuestra Senora de la Porteria, Daraga, AlbayKura ParokoTermino Fr. Francisco Aragonés, OFM 1814-1850 Fr, Vicente de Lillo, OFM 1851-1868 Fr. Santos Merryon, OFM 1868-1891, 1892-1897 Fr. Julián Torribio, OFM 1891-1892 Fr. Juan Calleja, OFM 1897-1898 Fr. Roque Ricafón, OFM 1898-1899 Fr. Damasco Calvo, OFM1899-1904 Fr. Vicente de Rojo, OFM 1904-1931 Fr. Nabor del Pozo, OFM 1931-1933 Fr. Salvador Rodríguez, OFM 1933-1939 Fr. Florentín Pérez, OFM 1940-1954 Fr. Victorino Caballero, OFM 1954-1957 Fr. Silvestre Murillo, OFM 1957-1959 Fr. Mariano Montero, OFM 1960-1965, 1966-1970 Fr. Antonio Luto, OFM 1965-1966 Fr. Servulo San Martín, OFM 1970-1975 Fr. Eliakim Suela, OFM 1975-1976 Fr. Francisco Huab, OFM 1980-1983 Fr. Honesto Moraleda 1983-1988 Fr. Domingo Baybay 1988-1989 Fr. Felino Paulino 1989-1992 Fr. Josefino Templado 1992-1998 Fr. Noe Thomas 1998-2005 Fr. José Victor Lobrigo 2005–present Ginikanan: Nuestra Senora de la Porteria Parish Church

Mga taytay nin ladawan

Toltolan

Hilingon man
Rugbang Simbahan nin Cagsawa

Bibliograpiya
 Bloom, Greg (2005). Philippines. Lonely Planet. ISBN 9781742203706. Huerta, Felix (1865). Estado geográfico, topográfico, estadístico, histórico-religioso (Kastila). Binondo: Imprenta de M. Sanchez y Ca.
 Santoro, Nicholas (2011). Mary In Our Life: Atlas of the Names and Titles of Mary, the Mother of Jesus, and Their Place In Marian Devotion. iUniverse. p. 331. ISBN 9781462040223.
 Valera, Maria Cristina Turalba; Manahan, Geronimo; Mananghaya, Maria Joycelyn Bolhayon (2005). Philippine Heritage Architecture Before 1521 to the 1970s. Anvil Publishing. ISBN 9789712717093.